google/wiki40b huggingface dataset:
AM 327 4°

AM 327 4° er et manuskript fra middelalderen som inneholder en avskrift av kongesagaen Sverres saga. Manuskriptet er fra rundt år 1300 og oppbevares hos den Den arnamagnæanske samling i København.
Sverres saga er bevart i sin helhet i fire håndskrifter - AM 327 4°, Flatøybok, Skålholtsbok og Eirspennill. AM 327 4° er vanligvis det håndskriftet som foretrekkes i utgivelser og oversettelser i bokform.
AM 327 4° består av 92 blad pergament i kvartformat. Håndskriftet inneholder enkelte lakuner, og trolig mangler det to blad på slutten. Hvert blad har 32 linjer. Fargen på skinnet er lys, og håndskriftet er i det hele godt bevart.
AM 327 4° er trolig skrevet i Norge og oppbevart her gjennom middelalderen. På tre av bladene er det skrevet eier-navn i margen, men det ene er blitt visket vekk i årenes løp. De to andre kan opplyse at boken ble eid av henholdsvis herr Sigurd lagmann og Eldrid. Begge navnene er skrevet på 1300-tallet. Det er ikke kjent hvem disse kan ha vært, men det fantes flere Sigurd lagmann i Norge på den tiden. På slutten av 1600-tallet var håndskriftet oppbevart hos Edvard Edvardssen i Bergen. Derfra fikk Arni Magnusson håndskriftet, og tok det med til København i 1708, hvor det fortsatt oppbevares.
Mayix XliveCD

Mayix XliveCD er en tidligere Linuxdistribusjon fra Guatemala som var basert på Gentoo. Distribusjonen ble levert på en Live CD og var minimalistisk og kunne kjøre på de fleste datamaskiner. Den tillot også brukeren å installere et fullstendig Gentoo-system på under en time.
Distribusjonen benyttet skrivebordsmiljøet GNOME. Distribusjonen hadde 32-biter x86 (i686) som plattform.
Mayix OS 2006.2 ble lansert 10. november 2006.
Alexandra, lady Ogilvy

Tidlig liv

Prinsessen ble født i 3 Belgrave Square i London. Faren var George, hertug av Kent, fjerde sønn av Georg V og Mary av Teck, mens moren av Marina, hertuginne av Kent, datter av Nicholas av Hellas og Danmark og storhertuginne Elena Vladimirovna av Russland.
Hun ble døpt i kapellet i Buckingham Palace den 9. februar 1937. Faddere var Georg VI, prinsesse Elizabeth, Nicholas av Hellas og Danmark, Olga av Jugoslavia, Karl Theodor, Graf zu Törring-Jettenbach, Maud av Norge, jarlen av Athlone og Beatrice av Storbritannia.
Hun tilbrakte det meste av sin barndom i familiens hjem Coppins i Buckinghamshire. Under andre verdenskrig bodde hun sammen med sin bestemor Mary av Teck i Badminton House. Faren ble drept i en flyulykke ved Caithness i Skottland den 25. august 1942.
Under bryllupet til prinsesse Elizabeth og Philip, hertug av Edinburgh den 20. november 1947 var hun brudepike.
Hun var den første britiske prinsesse som gikk på en vanlig skole, Heathfield School ved Ascot.

Kongelige plikter

Siden slutten av 1950-årene har prinsessen regelmessig representert dronningen. I 1959 var hun på en omfattende reise i Australia, og senere har hun besøkt en rekke andre land og flere britiske besittelser.
Da Lancaster University ble grunnlagt i 1964 ble prinsessen dets første kansler, en post hun hadde til 2005. Da hun gikk av, ble hun æresdoktor i musikk. Hun er også Honorary Fellow ved Royal College of Physicians and Surgeons of Glasgow, Royal College of Anaesthetists, Royal College of Obstetricians and Gynaecologists, og Royal College of Physicians.
Hun får en apanasje på 225 000 pund i året fra Civil List; dette skal dekke hennes omkostninger i forbindelse med representasjon i tillegg til livsopphold. En tilsvarende sum blir betalt av dronningen til Finansdepartementet for å dekke apanasjen. Hennes mann deltok også i representasjon, men fikk ikke økonomisk godtgjørelse for dette. Han hadde i tillegg privat karriere.
Prinsessen er bosatt i Thatched House Lodge i Richmond upon Thames, et hus Angus Ogilvy leide fra kronen etter at paret giftet seg. Hun har også en leilighet i St James' Palace i London.
Lady Ogilvy er beskytter for English National Opera.
Gennaro Verolino

Bakgrunn og utdannelse i teologi

Verolino vokste opp i sin mors hjemby Acerra, hvor han også gikk på presteseminaret. 
Han ble presteviet den 23. desember 1928 i det private kapellet til biskop Francesco De Pietro, biskop av bispedømmet Acerra. Senere studerte han ved jesuittenes teologiske fakultet i Napoli før han ble sendt til Roma for å studere ved Apollinare.

I det pavelige diplomati

Etter å ha tatt en juridisk grad der, ble han knyttet til Den hellige stol og det pavelige diplomati. 
Holocaust i Ungarn: Under den andre verdenskrig ble Verolino plassert i Ungarn, der han i 1944 som nuntiatursekretær gjorde en stor innsats for å redde forfulgte jøder i Budapest. Den apostoliske nuntius i Budapest i 1944 var erkebiskop Angelo Rotta. Han var 72 år gammel, og på grunn av sin høye alder overlot han den praktiske iverksettelse av Pavens instruksjoner om å distribuere passersedler, fiktive pass og dåpsattester til jøder til sin 38-årige assistent. Assistansen regnes å ha kommet ca 30.000 jøder i Budapest til gode.
Den kalde krigen i Tsjekkoslovakia: Etter krigen ble Verolino tilknyttet nuntiaturet i Praha i Tsjekkoslovakia som sekretær for erkebiskop Saverio Ritter. Da de kommunistiske kirkeforfølgelser tok til for alvor i 1949 måtte Ritter forlate landet. Verolino reiste våren 1949 rundt i hele Tsjekkoslovakia til alle biskoper med hemmelige instruksjoner om at de selv skulle velge ut og bispevie sine respektive etterfølgere i hemmelighet. Dersom biskopen ble arrestert eller eliminert skulle det finnes en hemmelig etterfølger for å lede en katakombekirke under forfølgelsene.
I 1951 ble Verolino utnevnt til apostolisk nuntius i Guatemala og i El Salvador og til titularerkebiskop av Corinthus. Han ble bispeviet 8. oktober 1951 av kardinal Clemente Micara. I 1957 ble han utnevnt til apostolisk nuntius i Costa Rica og i 1963 til sekretær for Seremonikongregasjonen. Da denne ble oppløst i 1967, kom han til Statssekretariatet i Vatikanet. 
Fra 1969 til han fratrådte i 1986 var Verolino tilknyttet Vatikanets kommisjon for kirkelig arkeologi.
Regen

Navn

Germanerne kalte elven Regana. Romerne forandret navnet til Reganum og Reganus. I det 11. århundret ble navnet skrevet som Regin. På det eldste bayerske kartet til Johannes Aventinus fra 1523 bærer elven navnet Regen.
Flere stedsnavn inneholder elvens navn som for eksempel Regendorf, Regenhütte, Regenpeilstein, Regenstauf og Weissenregen. Regensburgs navn er indirekte avledet av elvens navn, idet byen ble kalt Castra Regina (Castrum ved Regen).

Kildeelvene

Großer Regen (Store Regen) har sin kilde i østhenget av Pancířfjellet ( 1214 m) Böhmerwald i Tsjekkia. Den flyter i sørvestlig retning over Železná Ruda og Alžbětín i Bayerisch Eisenstein i Tyskland. 
Kleiner Regen (tsjekkisk: (Malá Řezná)) (norsk: Lille Regen) har sin kilde nordøst for fjellet Grossen Rachel i Medvědí hora i Roklanský les (Rachelwald) en kilometer fra grensen mellom Tsjekkia og Bayern. Kleiner Regen renner igjennom drikkevannsreservoaret Frauenau.
Weisser Regen har sin kilde i Kleinen Arbersee (lille Arbersjø) i Bayern.
Ved Zwiesel møter Grosser Regen elva Kleiner Regen og danner Schwarzer Regen (Svarte Regen). Schwarzer Regen renner gjennom byene Regen og Viechtach, og møter Weisser Regen (Hvite Regen) i Kötzting. Herfra er elvens navn Regen. Befolkningen langs vassdraget i Tyskland kaller imidlertid vanligvis alle kildeelvene og de øvrige deler av elven kun for Regen

Landskapet

Regen løper igjennom flere landskaper på sin vei fra kildene til Donau.

Regensenke (Regenforsenkningen)

(Schwarze) Regen gjennomløper fra Zwiesel til Chammünster den såkalte Regensenke (Regenforsenkningen), som deler bakre Bayrischen Wald i nordøst fra fremre Bayrischen Wald og Falkensteiner Vorwald i sørvest.

Naturvernområdet Regentalaue

I Cham-Furtherforsenkningen mellom Cham og Pösing utvider dalen seg sterkt og elven går i elvesvinger i vide sløyfer. I dette området er det planlagt Regentalaue naturvernområde.

Regental (Regendalen)

Fra Roding renner Regen gjennom en bred dal som skiller Falkensteiner Forst fra Bodenwöhrer Senke (forsenkning). Etter Stefling smalner dalen og skifter kurs mot sør ved Marienthal. I det trange avsnittet til Hirschling endrer elven lite på sin kurs. Fra Hirschling til Regensburg er dalen igjen bredere. Regendalen er en svært varm dal hvor en rekke varmekjære planter har kunnet innvandre fra Donauområdet.

Munningen

Regen munner ut i Donau ved Regensburg. Elven er seilbar kun de siste 440 metrene. Like før munningen kommer Europakanalen inn fra høyre bredd. Kanalen har tatt av fra Donau to kilometer ovenfor. Det er kun strekningen mellom kanalmunningen og Regens munning i Donau ved Niebelungenbrücke som regnes som Bundeswasserstrasse, dvs nasjonal vannverts transportvei. Da målingen av Donau skjer fra munningen mot kilden, regnes Bundeswasserstrasse Regen fra 2379,24 til 2378,82 «Donaukilometer».

Byer og landsbyer

De største byene langs ruten er Cham og Regensburg.
Kasakhstans flagg

Kasakhstans flagg er lyst blått med en gul sol med 32 stråler og en steppeørn i midten og et gult nasjonalornament langs stangsiden. Flagget ble innført 4. juni 1992 og er i størrelsesforholdet 1:2.
Flaggets karakteristiske lyse blåfarge gis en historisk, men også en symbolsk forklaring. Symbolsk står blåfargen fred, stillhet og velvære. Fargen står også for den store åpne himmelen som Kasakhstans tradisjonelt nomadiske befolkning har levd under. Steppeørnen i midten av flagget er likeledes en referanse til Kasakhstans åpne sletter. Blåfargen begrunnes historisk med at kasakhenes historie kan trekkes tilbake til den blå horde, et tyrkisk-mongolske khanat som oppsto omkring 1227 og utgjorde en del av det mongolske rike. Den blå horde ble såkalt fordi den førte blått banner. Solen i midten av flagget har 32 stråler. Solen og ørnen står sammen for frihet og høye idealer. Flagget er tegnet av Sjaken Nijazekov.
Ornamentet på stangsiden er basert på et tradisjonelt kasakhstansk mønster. Slike nasjonalornamenter finnes i noen flagg i land som tidligere hørte under Sovjetunionen, eksempelvis i Hviterusslands eller Tsjetsjenias flagg.

Orlogsflagg

Kasakhstan har sjøterritorium i Kaspihavet og landets sjøforsvar fører eget orlogsflagg. Dette er delt i hvitt over blått og har ørnen og solen fra nasjonalflagget i midten. I kantonen er det plassert et blått anker med en rød stjerne over. Også dette flagget er i forholdet 1:2. Marinens støttefartøyer fører orlogsflagget som kanton i et mørkt blått flagg.

Sovjettidens flagg

Før Kasakhstan ble selvstendig i 16. desember 1991 var landet sovjetrepublikk. Landets flagg var da basert Sovjetunionens flagg, det vil si rødt og med kommunismens stjerne, hammer og sigd i kantonen. Kasakhstans særlige merke i dette flagget besto av et blått bånd i nedre del av flagget. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk.
Cosmogramma

Utseende

Middelsstore, avlange, glatte, svarte bladbiller, gjerne med gule lengdestriper.

Utbredelse

Slekten er utbredt i Sør-Amerika (Peru, Ecuador, Brasil).
Bispedømmet Minden

Historie

Bispedømmet blei grunnlagt av Karl den store i 803, etter at han hadde overvunnet sakserne. Det var underlagt erkebispedømmet og kurfyrstedømmet Köln. Det blei gitt statusen fyrstbispedømmet (tysk: Fürstbistum) i 1180, da hertugdømmet Sachsen blei avvikla. På 1500-tallet begynte den protestantiske reformasjonen å få grep om staten, under hertugdømmet Braunschweig-Lüneburg. Minden blei okkupert av Sverige under trettiårskrigen og blei sekulert. Under freden i Westfalen 1648 blei det bestemt at området skulle gis til markgrevskapet Brandenburg.
Etter 1719, blei Minden styrt av Brandenburg-Preussen som en del av Minden-Ravensberg, en union sammen med grevskapet Ravensberg. I 1807 blei området en del av Kongeriket Westfalen. I 1814 blei det gitt tilbake til Preussen og blei en del av provinsen Westfalen.
I 1789 hadde fyrstedømmet et landområde på 1100 km². Det grensa til (fra nord, med klokka): en eksklave av landgrevskapet Hessen-Kassel, kurfyrstedømmet Hannover, grevskapet Schaumburg-Lippe, en eksklave av Hessen-Kassel, fyrstedømmet Lippe, grevskapet Ravensberg og fyrstbispedømmet Osnabrück. Av byer lå Minden og Lübbecke innenfor Mindens grenser.
Fylkesvei 7666

Fylkesvei 7666 går mellom Oppmyre og Sommarøya. Veien er 1,9 km lang.
Frem til 2019 hadde veien betegnelsen fylkesvei 933.
Hoffmarskalk

Hoffmarskalk er en hofftittel, ofte brukt om den høyeste hoffembetsmannen. I mange monarkier benyttes marskalktittelen for hoffets øverste leder. I Danmark er hofmarskallen leder for Dronningens hofstat og derved hoffets sjef og administrator. I Sverige skilles det mellom riksmarskalk og hovmarskalk. Hoffmarskalken er i Norge ikke hoffets øverste leder, men er underordnet hoffsjefen. I Norge fungerer hoffmarskalken som økonomi- og administrasjonssjef ved hoffet.
Anna Skeide

Biografi

Anna Paulsens far var bøkker og fisker Peder Paulsen, moren Ragnhild Brekke. Familien Paulsen flyttet til Ålesund i 1925 etter en konkurs grunnet jobbetida. Her tok Anna ulike jobber; lengst var hun på meieriet. Hun gikk et år på ungdomsskolen og tok noen kortere kurs, men utover det hadde hun ingen utdannelse. Som 23-åring giftet Anna Paulsen seg med lærer Theodor Skeide og tok hans etternavn. Etter noen få år i Herøy kommune, flyttet familien i 1939 til Humla, en øy i Borgundfjorden. 
Anna Skeide gremmet seg over at hun kom så sent i gang med lyrikken, men hovedgrunnen var trolig den andre verdenskrigen. Hun debuterte i 1957 med Ro bort din båt over vannet – alle de tre første diktsamlingene hennes hadde titler som var knyttet til sjøen. «Jeg har alltid følt en dragning til havet, selv om jeg ikke vokste opp ved havkanten, var det noe undrende over denne fjordarmen ved barndomsheimen min i Ørsta. Sjøen lå aldri i ro, der var alltid et drag av skjulte krefter som jeg vanskelig kunne fatte,» har hun sagt.  Diktene hennes formidler lengsler og naturstemninger ved hjelp av direkte bilder i en uprentensiøs form. 
Dagbladet skrev om den første diktsamlinga: «Norge må ta imot Anna Skeide med glede. Det er ikke hver dag det stiger frem en så myndig og overbevisende debutant.»
Kathrin Papst, som i en periode bodde i huset til Anna, har skrevet dette: 
Å få en enkel beskrivelse av hva slags menneske Anna Skeide var er nesten umulig. På en måte var hun nesten alt. Hun var veldig snill mot andre, men kunne også være sint og rasende. Hun var morsom, glad og lykkelig, men også trist og ettertenksom. Hun var et menneske som skrev alle følelsene sine. Diktene gjenspeiler livsglede og medfølelse, angst og deprimerte tanker. De er så forskjellige som den mangesidige personligheten hennes.
Interessen for Anna Skeide fikk et oppsving på 1970-tallet etter at den danske kritikeren Poul Borum karakteriserte henne som «et mægtigt lyrisk talent, med myndighed og en hemmelighedsfuldhet som få. 
I likhet med andre lyrikere var Anna Skeides mål å nå frem til mennesker, få dem til å forstå og dele tankene hennes. Like før Anna Skeide døde høsten 1980, hadde hun levert manuskriptet til en ny diktsamling, den tiende fra hennes hånd. De siste samordningene med forlaget måtte datteren, Randi Skeide Gjessing ta seg av. Samlingen fikk tittelen Timen før natt. Anna Skeide var ofte brukt til å skrive sanger til ulike anledninger og ble gjerne spurt om å skrive bryllupssanger. Hun har skrevet «Borgundsangen».
Anna Skeide døde på Humla 13. november 1980.
Parlamentsmedlem

Parlamentsmedlem er et medlem av nasjonalforsamling (parlament). Avhengig av betegnelsen på parlamentet kan medlemmene ha forskjellige betegnelser. På engelsk forkortes parlamentsmedlem MP, for member of parliament. I parlamenter med tokammersystem brukes betegnelsen parlamentsmedlem gjerne kun for medlemmer av underhuset.
Et parlamentsmedlem kan ha ytterligere verv i parlamentet, eksempelvis parlamentarisk leder og innpisker.
Trachysida

Utseende

Middelsstore (ca. 10-15 millimeter), slanke, svarte trebukker, dekkvingene ofte mer eller mindre rødlige eller gulbrune. Antennene er tynne, omtrent lange som kroppen. Pronotum er trapesformet. Dekkvingene er bredere enn pronotum, avsmalnende bakover. Beina er middels lange, lårene litt fortykkede.

Levevis

Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Artene er vidt utbredt i Nord-Amerika, fra Alaska i nord til California i sør.
DDRs ordensvesen

Etter etableringen av DDR forbød det nye landet bæring av alle ordener tildelt før 1945 og skapte et nytt system med forskjellige dekorasjoner inspirert av Sovjetunionens ordensvesen.

Held der Arbeit

Held der Arbeit ble gitt for særlig fremragende, innovativ aktivitet, særlig i feltet industri og jordbruk. I tillegg fikk mottageren 10 000 DDR-Mark.
Under the Dome

Seriens premiss

Et usynlig og ugjennomtrengelig kraftfelt, formet som en kuppel, dukker plutselig opp og omslutter det meste av småbyen Chester's Mill, inkludert menneskene på innsiden som blir innesperret og skilt fra resten av verden. Mens panikk oppstår må de opprettholde fred og orden seg imellom mens de også prøver å finne ut hvordan de skal komme seg ut derfra.
Signe Førre

Biografi

Førre studerte jazz på Voss Jazzskule. Hennes debykonsert som bandleder var på Vossajazz 2014 med Signe Førre Band. Kvartetten bestod av saksofonist Elisabeth Lid Trøen, pianist Eivind Austad, og trommeslager Håkon Mjåset Johansen,  i tillegg til Førre selv. I 2015 spilte hun med bandet Peace, Love and Swing, på Vossajazz, der viste hun seg også som komponist. På Vossajazz i 2018 dukket Førre opp med sin egen trio med et reportuar av en blanding av standarder, hennes egne komposisjoner, og gamle folketoner. Trioen bestod av pianisten Erlend Slettevoll og trommeslager Håkon Mjåset Johansen i tillegg til henne selv.
Tata Daewoo Commercial Vehicle

Tata Daewoo Commercial Vehicle (타타대우상용차) er et lastebilmerke som blir produsert av selskapet TDCV i Sør-Korea. Tata Daewoos solgte bilmerket sitt til Tata Motors i 2003 på grunn av finanskrisen i Asia. Tata har siden markedsført Tata Daewoo-biler som billigbiler for mange andre merker.
Subversjon

Subversjon betyr undergravelse, og brukes om aktiviteter som har til formål å undergrave forfatningen i et land eller et lands selvstendighet. Ofte brukes begrepet i krigssituasjoner eller krigslignende situasjoner som den kalde krigen, og da om virksomhet til fordel for et fiendtlig land mot ens eget land. Subversjon er et bredt begrep som kan omfatte både spionasje og annen type politisk virksomhet som retter seg mot ens eget land.
Senter for økologisk og evolusjonær syntese

Senter for økologisk og evolusjonær syntese (engelsk: Centre for Ecological and Evolutionary Synthesis, forkortet CEES) er et senter for fremragende forskning ved Institutt for biovitenskap ved Universitetet i Oslo. Senteret har kontorer i Kristine Bonnevies hus på Blindern i Oslo og har siden oppstarten i 2006 (det ble et SFF i oktober 2007) vært ledet av professor Nils Chr. Stenseth.
Senteret samler forskere fra blant annet fagene populasjonsbiologi, statistikk, matematisk modellering og genomikk. Et av senterets hovedmål er å forske på sammenhenger mellom miljø, økologi og evolusjonsprosesser. CEES administrerer og koordinerer det nordiske forskningssenteret NorMER og det internasjonale forskningskonsortiet GreenMAR. CEES koordinerte også det avsluttede nordiske forskningsprogrammet EcoClim ved universitetene i Oslo, Lund og Helsingfors.
US-Bangla Airlines

US-Bangla Airlines er et privat flyselskap i Bangladesh. Det er en avdeling av US-Bangla Group, et USA-Bangladesh joint venture. Det fikk driftstillatelse og startet med innenlands flyvninger den 17. juli 2014. Selskapet opererer tre Bombardier Dash-8-Q400s.
Interregnum Records

Interregnum Records (etablert 2006 i Bergen, lagt ned 2013) var et norsk, uavhengig plateselskap startet og driftet av Andreas Hardhaug Olsen. Selskapet ga ut musikk uavhengig av sjanger, og omslagene ble designet av Trine + Kim Design Studio.
Andrij Jarmolenko

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Ukrainas EM-tropp til EM i Frankrike 2016.
Triatlon under Panamerikanske leker 2011

Triatlon under Panamerikanske leker 2011. Triatlon er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011.
Saundersina

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i den Neotropiske økosonen.
Kjeve

Kjeve er benstrukturen som gir feste til tennene hos menneske og virveldyr. Mange invertebrater har tilsvarende strukturer som også kalles kjever, men disse skiller seg fra virveldyrenes kjever ved å virke fra side til side slik som hos insekter og børsteormer, i stedet for opp og ned slik virveldyrenes kjever gjør.
Overkjeven hos firbeinte virveldyr er en fast benet del av ansiktskjelettet. Hos en del beinfisk og alle bruskfisk er overkjeven et løst element som bare er løslig festet til hjernekassa og utgjør ikke en del av skalletaket. Tannrøttene i overkjeven peker oppover og noen av tannrøttene kommer nesten opp til bihulene, maxillarsinus.

Bygning

Underkjeven hos virveldyr er en buet benstruktur som holder tennene i undermunnen. De bakre deler av underkjeven fra kjevens bakre vinkel og oppover til kjeveleddene, som er synovialledd med brusk som forbinder underkjeven med ansiktskjelettet. (Synovia er væskehinne som holder leddflatene av brusk fuktige og glatte.) Underkjeven er festet til tyggemusklene, (m.masseter og m.temporalis)

Funksjon

Kjevens funksjon er primært å tygge maten. Særlig hos planteetere som lever av tungt fordøyelig mat slik som gress har gjerne store og kraftige kjever. Hos rovdyr kan tennene og kjevene være viktig som våpen. Hos pattedyr der slike våpen brukes i konkurranse mellom hannene vil kjevens og tennenes størrelse og noen ganger utforming være et tydelig skilletegn mellom kjønnene. Særlig vanlig er det at kjevene hos hanner er større og bredere. Slike eksempler finner vi hos gorilla, grevling og leopardgekko. Hos menneske, løve og skjeggagam der kjevene spiller en viktig funskjon i artens sosiale samspill er hannenes kjever gjerne ytterligere framhevet ved hjelp av ytre strukturer som hår og skjell.

Kjevene hos fisker og amfibier

Kjeven hos virveldyrene utviklet seg antagelig i silur-perioden.

Kjeven hos krypdyr

Hos krypdyr er underkjeven dannet av fem ben. Under utviklingen til pattedyr er fire av disse bena blitt mindre og er blitt del av ørebena i mellomøret, hammeren, ambolten og stigbøylen. Denne utviklingen er fordelaktig både siden ett kjeveben er sterkere, og fordi mellomørebena bedrer hørselen. For krypdyrene er det vanlig å svelge byttet helt. Da er det en fordel at kjeven er relativt løs omkring et stort bytte.